钦定古今图书集成/明伦汇编/氏族典/第401卷 > 《凌迪知万姓统谱》 > 里凫须
## 钦定古今图书集成/明伦汇编/氏族典/第401卷 > 《凌迪知万姓统谱》 > 里凫须

按《新序》：里凫须，晋公子重耳之守府者也。重耳出亡，
凫须窃其宝货而逃。重耳反国，凫须造门愿见。文公
见之曰：“若犹有面目见我耶？”凫须曰：“然。君反国，国之
半不自安也。君赦凫须，显出以为右。如凫须之罪重
也，君犹赦之，况有轻于凫须者乎？”文公遂赦之。明日
出行国，使为右翕然晋国皆安。